Familiesagaen De syv søstre

Familiesagaen De syv søstre er en norsk såpeserie som ble sendt på TV 2 fra 1996 til 2000. Serien handlet blant annet om temaer som arbeidsledighet, rasisme, vold, prostitusjon, religion, kroppsfiksering, homofobi og konemishandling.

 Handling 
Serien handlet om livene til flere ulike familier på det fiktive tettstedet «Solbekk». Familien Frydenlund var den velstående og respekterte familien som styrte hjørnesteinsbedriften Frydenlund & Sønn. Familiens ubestridte overhode var Haakon (Espen Skjønberg), som med kona Nelly (Mona Hofland) hadde sønnen Trygve, som gjennom hele serien lå i koma etter en ulykke. Etterhvert dukket Nellys sønn Walter (Eyolf Soot Kløvig) opp. Han var et resultat av Nellys forhold til en tysk soldat under krigen, og gjorde sitt ytterste for å overta familiebedriften og bli rik. For å nå disse målene tok han blant annet livet av Trygve. Trygves kone var ungdomsskolelæreren Silje (Tina Hartvig), som bodde i overetasjen hos svigerforeldrene med sine barn. Da hun innledet et forhold til gymlæreren Bror Petterson (Boman Oscarsson) vakte det oppstandelse i familien. 

Familien Birkeland var idrettsfamilien, med faren Frode (Arne Lindtner Næss), som var tidligere norgesmester i hopp og bronsevinner fra OL i 1976, og kona Billeba (Karin Lunden), som drev stedets helsestudio. Billeba hadde et forhold til familien Sivertsens overhode, den alkoholiserte konemishandleren Bjarte (Torfinn Nag), som senere voldtok Billebas 15 år gamle datter. Bjarte hadde den tilbakestående sønnen Kjell Magne (Lars Funderud Johannesen) med ekskona Jannicke (Lene Bragli), som endte som prostituert etter å ha blitt kastet ut av Bjarte. Hans nye kone, Hoang (Vibeke Rae Næss), ble også mishandlet av Bjarte, og tok til slutt livet av ham ved å forgifte maten hans. 

Den fjerde sentrale familien fra starten av var innvandrerfamilien Shah, som flyttet fra Oslo til Solbekk etter at sønnen Farim (Sajid M. Hussain) var innblandet i et gjengopprør. Familien tok over kafeen Bjarte hadde drevet i grøfta, noe som gjorde dem til Bjartes store fiender. Han kastet blant annet en brannbombe inn i lokalene. Foruten disse fire familiene møtte man fra starten av homofile Roy Bakke (Simon Andersen), som senere ble partner med Frode, og Espen Hjeltevik (Geir Morstad); som etter å ha myrdet en mann i alkoholpåvirket tilstand ble soldat i Frelsesarmeen. 

I løpet av de fire årene serien gikk, forsvant flere rollefigurer, og nye kom til, deriblant en psykopatisk rektor (Per Egil Aske) og hans anorektiske datter, en blind rikmannssønn, samt Roys søster Anita (Maja Løvland).

Serien sluttet med at Bror fridde til Silje, men hun trengte betenkningstid. Da hun bestemte seg for å si ja, fant hun ham død på stuegulvet. Frode og Billebas datter Gry (Stine Indrelid), som siden starten av serien hadde hatt et forhold til Siljes sønn Steinar (Erik Ferguson), fant ut at hun var gravid, men hun visste ikke om barnefaren var Steinar eller Farim, noe som skapte en pinlig situasjon da det ble klart dette ville det neppe bli vanskelig å se etter at barnet var født. Frode hadde dødd av kreft, og Roy fortalte i siste episode at han hadde møtt en ny mann.  Det siste vi ser er at Roy har med seg blomster og går inn på Stortinget.  Det blir sterkt antydet at det dreier seg om en stortingsrepresentant. Helt til slutt ble det avslørt at Walter, Nellys sønn, egentlig var død, og den Walter som var i Solbekk var en svindler. Under en stor broåpning i Solbekk bestemte Nelly seg for å ta hevn og forsøkte å dytte Walter ned fra broen, men han tok henne med seg i fallet.

 Sending 
Første episode ble sendt lørdag 21. september . Fram til  ble det sendt to episoder hver lørdag, deretter gikk man over til å sende bare en hver lørdag. Det siste året, , ble serien flyttet til søndager. Siste episode ble sendt 5. november 2000. Totalt ble det produsert og sendt 168 episoder.

 Seertall 
Mot slutten av 1996 var serien på sitt mest populære. Siste episode før jula 1996 ble sett av  seere. Etter at serien høsten 2000 var flyttet til søndager fulgte gjennomsnittlig  seere serien, med  seere som høyeste seertall den høsten.

 Produksjon 
Det var Peter Emanuel Falck og Christian Wikander som skapte og utviklet Familiesagaen De syv søstre. De er også kjent for seriesuksesser som Hotel Cæsar (–), Rederiet (–) og Tre Kronor (–).

Serien ble produsert av Rubicon TV, og rettighetene til serien eies av Rettighetsselskapet Intrige. Siste episode ble spilt inn i midten av 1999, da serien ble lagt ned delvis grunnet populariteten Hotel Cæsar oppnådde. TV 2 uttalte da serien ble avsluttet at det ble «meningsløst og altfor tidkrevende å fortsette produksjonen av en daglig Hotel Cæsar- og en ukentlig Familiesagaen De syv søstre-serie parallelt».

 Regissører 
 Trond Berg-Nilssen 	
 Arild Brubak 	
 Sirin Eide
 Nina Grünfeld
 Cilla Jackert 	
 Anette Mandoki 	
 Sidsel L. Qvam 	
 John Sullivan 	
 Finn Folke Thorp 	
 Petter Wallace 	
 Christian Wikander
 Jens Øvrebø	 	
 Thomas Kaiser

 Forfattere 
 Storylineforfattere 
 Peter Emanuel Falck
 Finn Folke Thorp
 Christian Wikander

 Manusforfattere 
 Liv Margreth Alver (episode 11–12)
 Line Baugstø
 Rikard Bergqvist (episode 3–4)
 Pål Bistrup
 Anders Brundin (episode 1–2, 13–14)
 Lars K. Bulterud
 Niels Fredrik Dahl
 Geir Eriksen
 Erlend Haar Eriksson
 Åsa Furuhagen
 Karin Gidfors (episode 5–6)
 Bror Hagemann (episode 165–166)
 Kristin Jacobsen
 Cilla Jackert
 Arne Lindtner Næss (episode 167–168) (som Arne L. Næss)
 Mikael Rundquist
 Annika Stenlund (episode 9–10)
 John Sullivan
 Gunnar Svensén (episode 7–8)
 Tove Cecilie Sverdrup
 Marie Qvam
 Jens Øvrebø

 Skuespillere 
 Rolle  Skuespiller  Sesong			 Haakon Frydenlund  Espen Skjønberg  1996–2000 Nelly Frydenlund  Mona Hofland  1996–2000 Silje Frydenlund Tina Hartvig  1996–2000 Steinar Frydenlund Erik Ferguson 1996–2000 Tonje Frydenlund  Rikke Arnesen  1996–1998 Walter Kluge  Eyolf Soot Kløvig  1997–2000 Bror Petterson  Boman Oscarsson  1996, 1998–2000 Frode Birkeland  Arne Lindtner Næss  1996–1999 Billeba Birkeland  Karin Lunden  1996–2000 Atle Birkeland  Torstein Braseth  1996–1998, 1999 Gry Birkeland  Stine Indrelid  1996–2000 Madonna Birkeland Aurora Linchausen 1997 Bjarte Sivertsen/Børre Sivertsen  Torfinn Nag  1996, 1997–1998 Hoang Sivertsen   Vibeke Rae Næss  1996–1997 Kjell Magne Sivertsen  Lars Funderud Johannessen  1996–1998 Morten Sivertsen  Daniel André Halland  1996–1998 Jannicke Haugland  Lene Bragli  1996–1998 Jordan Washington  Knut Arne Børstad  1996–1997 Ellen Beate Rekdal  Tone Johnsen  1997–1998 Khalid Shah  Nasrullah Qureshi  1996–2000 Yasmin Shah  Bibi Razia  1996–2000 Farim Shah  Sajid M. Hussain 1996–2000 Zobia Shah  Meenakshi Naveen  1996–2000 Ali Shah  Khalid Hussain  1997 Espen Hjeltevik  Geir Morstad  1996–2000 Erna Hjeltevik  Veslemøy Haslund  1999–2000 Roy Bakke  Simon Andersen  1996–2000 Shazad Salimi  Leon Israr Bashir  1997–2000 Runar Marcussen  Stig R. Amdam  1997 Kjetil Bjerkedal  Roger Hilleren  1997 Fredrik Berstad  Gerald Pettersen  1997 Marit Petterson  Unni Kristin Skagestad  1997 Smulan Petterson  Mia Aa. Stølen  1997 Bjørn Ståle Rasmussen  Per Egil Aske  1998–2000 Nora Rasmussen  Mariann Hole  1998–2000 Erling Tofte  Lasse Lindtner  1998–2000 Nicolai Tofte  Fredrik Hermansen  1998–2000 Major Storbøle  Rolf Arly Lund  1998–2000 Valborg Løken  Beate Eriksen  1998–1999 Raymon Rekdal  Frank Iversen  1998 Barbara  Pascale Nielsen  1999Edgar KlugeHans A. Seth2000 Charlotte Zimmermann  Liv Bernhoft Osa  2000

 Referanser 

 Eksterne lenker 


Kategori:TV-produksjoner på TV 2 Norge
Kategori:Norske såpeoperaer
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene